Siriya: Sojojin gwamnati sun kwace Ghouta | Labarai | DW | 15.04.2018
Siriya: Sojojin gwamnati sun kwace Ghouta
Rundinar sojojin Siriya ta sanar da karbe iko da illahirin yankin gabashin Ghouta da ke kusa da birnin Damas daga hannun 'yan tawayen kasar, bayan fitar da mayaka na karshe daga birnin Douma.
'Yan sandan Siriya a Yankin gabashin Gouta
Wannan sanarwa na a matsayin babbar nasara ga gwamnatin ta Shugaba Bashar Al-Assad, kuma na zuwa ne 'yan awoyi bayan da kasashen Amirka, Faransa da Britaniya suka yi lugudan wuta a wasu mahimman wurare uku na gwamnatin ta Siriya, a wani mataki na martani kan zargin da ake yi wa gwamnatin da amfani da makami mai guba kan 'yan tawaye abirnin Douma.
Kamfanin dillancin labaran kasar ta Siriya na SANAA, ya rawaito kalaman wani babban jami'in sojan kasar na cewa sun kakkabe 'yan ta'adda daga yankin gabashin Ghouta gabaki daya. Samamen da sojojin gwamnatin ta Siriya masu samun goyon bayan Rasha suka ayyana a yankin na Ghouta na kusan watanni biyu, ya yi sanadiyyar mutuwar mutane 1.700 a cewar kungiyar nan da ke sa ido kan kare hakin bil-Adama a kasar ta Siriya.
Kwanan wata 15.04.2018
Muhimman kalmomi Siriya, Ghouta, Douma, Damas, Rasha, 'Yan tawaye, 'Yan ta'adda, Bashar Al-Assad, SANAA
Permalink https://p.dw.com/p/2w4Cn
Kasashen Yamma sun kai hare-hare a Siriya 14.04.2018
Amirka, Britaniya da Faransa sun aiwatar da kai hare-hare a kasar Siriya kaman yadda suka sha nanata cewa za su yi hakan a wani mataki na mayar da martani ga gwamnatin Shugaba Bashar Al-Assad.
Amirka: Ci gaba da barazanar kai hari Siriya 11.04.2018
Shugaban Amirka Donald Trump ya sanar da Rasha cewa, za su kai hare-hare a kowanne lokaci kan muradun gwamnatin Siriya. Kalaman na shugaban Amirka na zuwa ne bayan da fadar shugaban Rasha ta Kremlin ta yi kashedi.
Siriya: Masu aikin bincike sun isa Douma 17.04.2018
Tawagar kwararru na hukumar yaki da yaduwar makamai masu guba ta isa a wannan talata a birnin Douma na Siriya inda za ta gudanar da bincike kan zargin amfani da makami mai guba kan 'yan tawaye a birnin.